ฉลุย! ครม. เคาะ พ.ร.ฎ.เว้นภาษีเงินได้ DR หนุนลงทุนต่างประเทศ
ฉลุย! ครม. อนุมัติหลักการพระราชกฤษฎีกาเว้นภาษีเงินได้ DR หนุนลงทุนต่างประเทศ มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ฉลุย! ครม. อนุมัติหลักการพระราชกฤษฎีกาเว้นภาษีเงินได้ DR หนุนลงทุนต่างประเทศ
14 มี.ค. 2566

น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีอนุมัติหลักการพระราชกฤษฎีกาออกตามความในประมวลรัษฎากรว่าด้วยการลดอัตราและยกเว้นรัษฎากร (ฉบับที่ ..) พ.ศ. …. หรือมาตรการภาษีเพื่อสนับสนุนการลงทุนในตราสารแสดงสิทธิในหลักทรัพย์ต่างประเทศ (DR) ตามที่กระทรวงการคลังเสนอ
ทั้งนี้กระทรวงการคลัง ได้พิจารณาเห็นว่าการออกและเสนอขาย DR จะเป็นการเพิ่มผลิตภัณฑ์การลงทุนในตลาดทุนไทยให้มีความหลากหลาย โดยจะช่วยให้นักลงทุนรายย่อย มีโอกาสในการเพิ่มผลตอบแทนจากการลงทุน จึงเป็นประโยชน์แก่ประชาชนโดยตรง และยังจะช่วยเพิ่มความสามารถในการแข่งขัน การเป็นจุดเชื่อมโยงทางภูมิภาคของตลาดหลักทรัพย์แห่งประเทศไทย (ตลท.)
รวมทั้งส่งผลเชิงบวกแก่การลงทุนใน ตลท. เพราะหากไม่มีช่องทางให้นักลงทุนรายย่อยลงทุนในหลักทรัพย์ต่างประเทศผ่านการถือ DR นักลงทุนรายย่อยอาจเลือกซื้อหลักทรัพย์ต่างประเทศผ่านนายหน้า (Broker) ในต่างประเทศ ซึ่งอาจจะทำให้รัฐสูญเสียโอกาสทางภาษี
สำหรับร่าง พ.ร.ฎ. ดังกล่าว มีสาระสำคัญ ดังนี้
4.1 สำหรับเงินได้ที่ผู้ถือ DR ได้รับจากผู้ออกและเสนอขาย DR ซึ่งเมื่อคำนวณแล้ว อยู่ในบังคับต้องเสียภาษีในอัตราที่สูงกว่า 10% ของเงินได้ ให้ลดอัตราภาษีเงินได้หัก ณ ที่จ่ายเหลือ 10% ของเงินได้ (โดยมีสิทธิไม่นำเงินได้ไปรวมคำนวนภาษีเงินได้ปลายปี)
4.2 สำหรับเงินได้ที่ผู้ถือ DR ได้รับจากผู้ออกและเสนอขาย DR ซึ่งเมื่อคำนวณแล้ว อยู่ในบังคับต้องเสียภาษีในอัตราที่ไม่เกิน 10% ของเงินได้ เมื่อผู้ถือ DR ยอมให้หักภาษี ณ ที่จ่ายในอัตรา 10% ของเงินได้นั้น (โดยมีสิทธิไม่นำเงินได้ไปรวมคานวนภาษีเงินได้ปลายปี